cyanic-selkie/wikianc huggingface dataset:
পানিয়া জাতি
সংস্কৃতি
পানিয়ারা তাদের মৃতদের সমাধিস্থ করে আনুষ্ঠানিক অন্ত্যেষ্টিক্রিয়া পালন করে। সাধারণত সমাধির স্থানটি পাড়ি বা গ্রামের কাছাকাছি থাকে। সমাধি-ক্রিয়ার সাথে পরিবারের সদস্যরা সাত দিনের শোক পালন করে।
ধর্ম
আধুনিক পানিয়ারা বিভিন্ন ধর্মের চর্চা করে। এর মধ্যে রয়েছে হিন্দুধর্ম, পরম্পরাগত ধর্ম, এবং খ্রিস্টধর্ম।
জীনতত্ত্ব
বংশ-গতিবিদ্যা অধ্যয়ন, যেমন ইয়েলমেন ইত্যাদি ২০১৯ (প্রকাশের বছর), দেখিয়েছে যে পানিয়া জাতি, ইরুলা জনজাতি, এবং সোলিগা জনজাতি প্রাচীন দক্ষিণ এশীয় শিকারী-সংগ্রাহকদের নিকটতম আধুনিক প্রতিনিধি, এই বংশ থেকে তাদের বেশিরভাগ পূর্বপুরুষের উৎপত্তি, যা পূর্ব এশীয় এবং আন্দামানি জাতির সাধারণ পূর্বপুরুষ থেকে বিভক্ত হয়ে এসেছে।
শান্তি আন্দোলন
থাম্ব| শান্তির আন্দোলনের একটি জার্মান জার্নাল ডাই ফ্রিডেনস ওয়ার্টের প্রচ্ছদ, # ১১, ১৯১৩ প্রকাশিত শান্তি আন্দোলন হচ্ছে একটি সামাজিক আন্দোলন যার মাধ্যমে একাধিক আদর্শ অর্জনের চেষ্টা হয় যেমন কোনো নির্দিষ্ট যুদ্ধ বা সব যুদ্ধের সমাপ্তি, নির্দিষ্ট জায়গা বা অবস্থার ধরনে আন্তর্মানবিক সহিংসতা সর্বনিম্নকরন এবং প্রায়ই এটা সম্পর্কিত থাকে বিশ্বশান্তির সাথে। এসব উদ্দেশ্য পূরনের উপায়তে থাকে শান্তিবাদ, অহিংস প্রতিরোধ, বৈঠক, বর্জন, শান্তি শিবির, নৈতিক ব্যবসা, যুদ্ধবিরোধী রাজনৈতিক ব্যক্তিত্বদের সমর্থন, সামরিক-শিল্প ব্যবস্থা থেকে লাভ সরানোর আইন তৈরি, অস্ত্র নিষিদ্ধকরন, উন্মুক্ত সরকার ও স্বচ্ছতার ব্যবস্থা তৈরি, প্রত্যক্ষ গনতন্ত্র, যুদ্ধাপরাধ ও যুদ্ধ তৈরির ষড়যন্ত্র প্রকাশকারকদের সমর্থন করা, মিছিল এবং জাতীয় পর্যায়ে রাজনৈতিক দালালির সংগঠন তৈরি। পলিটিকাল কো ওপারেটিভ হচ্ছে এরকম এক সংস্থার উদাহরণ যা চেষ্টা করে সব শান্তি আন্দোলন সংস্থা ও সবুজ সংস্থাকে এক করে ফেলবার, যাদের হয়তো কিছু বিচ্ছিন্ন লক্ষ্য আছে, কিন্তু তাদের সবারই আছে শান্তি ও মানবজাতি চলনের সাধারণ লক্ষ্য। কিছু শান্তিকর্মীদের চিন্তার ব্যাপার হচ্ছে শান্তি অর্জনের চ্যালেঞ্জগুলো যখন যারা এসবের বিপক্ষে, তারা সহিংসতা ব্যবহার করে তাদের যোগাযোগ ও ক্ষমতায়নের মাধ্যম হিসাবে।
একটি ক্ষেত্রের জনক বা আবিষ্কারক হিসেবে মুসলিম পণ্ডিতদের তালিকা
নিম্নলিখিত মধ্যযুগীয় ইসলামী সভ্যতার আন্তর্জাতিকভাবে স্বীকৃত মুসলিম বিজ্ঞানীদের একটি তালিকা রয়েছে, যাদের কিছু আধুনিক পণ্ডিতরা একটি ক্ষেত্রের জনক বা প্রতিষ্ঠাতা হিসাবে বর্ণনা করেছেন:
কুমিল্লা-২১
কুমিল্লা-২১ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।
ইতিহাস
কুমিল্লা-২১ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
অ্যাড্রেনোকোর্টিকোট্রপিক হরমোন
অ্যাড্রেনোকোর্টিকোট্রপিক হরমোন (এসিটিএইচ) বা অ্যাড্রেনোকোর্টিকোট্রপিন, কর্টিকোট্রপিন হলো একটি পলিপেপটাইড ট্রপিক হরমোন যা অগ্র পিটুইটারি গ্রন্থি দ্বারা উৎপাদিত এবং নিঃসৃত হয়। এটি একটি ওষুধ এবং ডায়াগনস্টিক এজেন্ট হিসাবেও ব্যবহৃত হয়। ACTH হল হাইপোথ্যালামিক-পিটুইটারি-অ্যাড্রিনাল অক্ষের একটি গুরুত্বপূর্ণ উপাদান এবং এটি প্রায়শই জৈবিক চাপের প্রতিক্রিয়ায় উৎপাদিত হয় (হাইপোথ্যালামাস থেকে এর সামনের কর্টিকোট্রপিন-নিঃসরণকারী হরমোনের সাথে এটি নির্গত হয়)। এর প্রধান কাজ হলো অ্যাড্রিনাল গ্রন্থির কর্টেক্স দ্বারা কর্টিসলের উৎপাদন বৃদ্ধি করা এবং তা ছড়িয়ে দেওয়া। ACTH অনেক জীবের সার্কাডিয়ান ছন্দের সাথেও সম্পর্কিত।
ACTH-এর ঘাটতি হলো সেকেন্ডারি অ্যাড্রিনাল অপ্রতুলতার একটি সূচক ( পিটুইটারি গ্রন্থি বা হাইপোথ্যালামাস, cf. হাইপোপিটুইটারিজমের দুর্বলতার কারণে ACTH-এর কম উৎপাদন) বা অন্যান্য অ্যাড্রিনাল অপ্রতুলতার (হাইপোথ্যালামাসের রোগ, হোকোট্রপিন রিলিজ হ্রাসের সাথে। (CRH) ) কারণেও এরূপ হতে পারে। অন্য দিকে, দীর্ঘস্থায়ীভাবে ACTH মাত্রা বেশি হলে প্রাথমিক অ্যাড্রিনাল অপ্রতুলতা (যেমন অ্যাডিসন ডিজিজ ) যখন অ্যাড্রিনাল গ্রন্থি কর্টিসলের উৎপাদন দীর্ঘস্থায়ীভাবে কমে যায়। কুশিং রোগের কারণে পিটুইটারি টিউমার হতে পারে। অতিরিক্ত ACTH (পূর্ববর্তী পিটুইটারি থেকে) এবং অতিরিক্ত কর্টিসল (হাইপারকোর্টিসোলিজম)-এর কারণে এই রোগ হতে পারে। এটি কুশিং সিনড্রোম নামেও পরিচিত।
গঠন
ACTH-এ ৩৯টি অ্যামিনো অ্যাসিড রয়েছে, যার মধ্যে প্রথম ১৩টি (এন-টার্মিনাস থেকে গণনা করা) α-মেলানোসাইট-উত্তেজক হরমোন (α-MSH) গঠনের জন্য দ্বায়ী (এই সাধারণ যৌগটি অ্যাডিসন রোগে অতিরিক্ত ট্যানড ত্বকের জন্য দায়ী)। অল্প সময়ের পরে, ACTH α- melanocyte-stimulating hormone (α-MSH) এবং সিএলআইপি-এ বিভক্ত হয়। কিন্তু মানবদেহে এই পেপটাইডের কাজ এখনো অজানা।
মানব দেহে ACTH এর ভর ৪,৫৪০ পারমাণবিক ভর ইউনিট (Da) এর সমান।
ছড়ার ছবি
ছড়ার ছবি হলো রবীন্দ্রনাথ ঠাকুর রচিত একটি বাংলা কাব্যগ্রন্থ। এটি ১৯৩৭ সালে প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত একটি উল্লেখযোগ্য সৃষ্টি।
কবিতার তালিকা
এতে থাকা কবিতাগুলো:
মুহাদ্দিস ও হাদীস সংকলকের তালিকা
এটি উল্লেখযোগ্য মুহাদ্দিস ও হাদিস সংকলকগনের একটি তালিকা।
উল্লেখযোগ্য হাদীস সংকলনগুলির সম্পূর্ণ তালিকার জন্য দেখুন: হাদীস সংগ্রহের তালিকা ।
টিস্যু
টিস্যু বলতে নিম্নলিখিত বিষয়গুলোকে বোঝায়:
পাওয়েল ওবিনা ওবি
২০১২ সালে, পাওয়েল জাপান অনূর্ধ্ব-১৬ দলের হয়ে জাপানের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
পাওয়েল ওবিনা ওবি ১৯৯৭ সালের ১৮ই ডিসেম্বর তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
পাওয়েল জাপান অনূর্ধ্ব-১৬, জাপান অনূর্ধ্ব-১৭, জাপান অনূর্ধ্ব-২০ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ৭ বছরে ১৯ ম্যাচে অংশগ্রহণ করেছেন।
ইসলামাবাদ ইউনিয়ন, মতলব উত্তর
আয়তন
ইসলামাবাদ ইউনিয়নের আয়তন ৩,১৫৫ একর।
জনসংখ্যার উপাত্ত
২০১১ সালের পরিসংখ্যান অনুযায়ী ইসলামাবাদ ইউনিয়নের জনসংখ্যা ১৪,৮৩২ জন। এর মধ্যে পুরুষ ৬,৯২৭ জন এবং মহিলা ৭,৯০৫ জন। মোট পরিবার ৩,৩৪১টি।
অবস্থান ও সীমানা
মতলব উত্তর উপজেলার পূর্বাংশে ইসলামাবাদ ইউনিয়নের অবস্থান। এ ইউনিয়নের দক্ষিণে সুলতানাবাদ ইউনিয়ন; পশ্চিমে সুলতানাবাদ ইউনিয়ন, ফতেপুর পূর্ব ইউনিয়ন ও দুর্গাপুর ইউনিয়ন; উত্তরে দুর্গাপুর ইউনিয়ন ও কুমিল্লা জেলার দাউদকান্দি উপজেলার পাঁচগাছিয়া পশ্চিম ইউনিয়ন এবং পূর্বে ধনাগোদা নদী ও মতলব দক্ষিণ উপজেলার নায়েরগাঁও উত্তর ইউনিয়ন অবস্থিত।
প্রশাসনিক কাঠামো
ইসলামাবাদ ইউনিয়ন মতলব উত্তর উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
শিক্ষা ব্যবস্থা
২০১১ সালের পরিসংখ্যান অনুযায়ী ইসলামাবাদ ইউনিয়নের সাক্ষরতার হার ৪৮.৩%।
শামসুদ্দিন হীরা
শামসুদ্দীন হিরা একজন বাংলাদেশী গীতিকার ও সুরকার। প্রথমদিকে হীরা সংগীতশিল্পী হিসেবে আত্মপ্রকাশ করলেও পরবর্তীতে গীতিকার হিসেবে পরিচিত হয়ে ওঠেন।
প্রাথমিক জীবন
শামসুদ্দিন হীরা ১৯৫৩ সালে জয়পুরহাট জেলায় জন্মগ্রহণ করেন। সংগীতানুরাগী বাবার তত্বাবধানে জয়পুরহাটের বাড়িতে তার সংগীত চর্চা শুরু হয়। হীরা জেলা পর্যায়ের বিভিন্ন অনুষ্ঠানে গান গেয়ে নানা পুরস্কার অর্জন করেন। তার স্ত্রীর নাম সামিনা বেগম। তাদের চার সন্তান। বড় ছেলে শফিউল বারী এবং শরিফুল হক।
কর্মজীবন
হীরা ১৯৭৩ সালে নিজের লেখা গানে নিজে কন্ঠ দেন। পরবর্তীতে ১৯৭৪ সালে তার লেখা গানে কন্ঠ দেন একুশে পদক প্রাপ্ত নীনা হামিদ। গানগুলো এলবাম আকারে প্রকাশিত হওয়ার পরে হীরা বাংলা সাংস্কৃতিক অঙ্গনে গীতিকার হিসেবে পরিচিত হয়ে ওঠেন।
উল্লেখযোগ্য কাজ
শামসুদ্দিন হীরা বাংলাদেশের প্রতিষ্ঠিত শিল্পীদের সংগে কাজ করেছেন। তার উল্লেখযোগ্য কিছু কাজ হচ্ছেঃ
এছাড়াও তার লেখা গানে কণ্ঠ দিয়েছেন সৈয়দ আব্দুল হাদী, আশরাফ উদাস, দিল আফরোজা রেবা, রবি চৌধুরী, ডলি সায়ন্তনী, কাঙ্গালীনি সুফিয়া, বেবি নাজনীন।
করিমনগর জেলা
করিমনগর জেলা (కరీంనగర్ జిల్లా) হচ্ছে অন্ধ্র প্রদেশের উত্তরে ভারতের একটি জেলা। করিমনগর হচ্ছে এই জেলার সদরদপ্তর এবং জনসংখ্যা প্রায় ৩ লাখ। জেলাটি বর্তমানে লাল করিডোরের অংংশ।
ভূগোল
করিমনগর জেলার আয়তন, তুলনায় ফিলিপাইনের প্যানি দ্বীপের সমান। এই জেলার উত্তর সীমান্তে আদিলাবাদ জেলা, উত্তরপূর্বে মহারাষ্ট্র এবং ছত্তিসগড়, দক্ষিণে বরাঙ্গল জেলা, দক্ষিণপশ্চিমে মেদক জেলা এবং পশ্চিমে নিজামাবাদ জেলা অবস্থিত।
কুঁচ রাংগী
কুঁচ রাংগী (বৈজ্ঞানিক নাম: Euthalia lubentina(Cramer)) এক প্রজাতির মাঝারি আকারের প্রজাপতি যার শরীর এবং ডানা নীলচে সবুজ বর্ণের এবং ডানায় লাল বিন্দু দেখা যায়। এরা নিমফ্যালিডি পরিবার এবং লিমেনিটিডিনি উপগোত্রের সদস্য। বন্যপ্রাণ সংরক্ষণ আইন অনুসারে এই প্রজাতি তফ্‌সিল ৪ এর তালিকার অন্তর্ভুক্ত।
আকার
কুঁচ রাংগী এর প্রসারিত অবস্থায় ডানার আকার ৬০-৮০মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত কুঁচ রাংগী এর উপপ্রজাতিসমূহ হল-
পুরুষ
ডানার উপরিপৃষ্ঠর মূল রঙ কালচে এবং সবজে-বাদামীর মিশ্রণ, সামনের ডানায় সেল এর মধ্যভাগে আড়াআড়ি ভাবে একটি কালো সীমারেখাযুক্ত তীর্যক বন্ধনী এবং সেল এর শীর্ষভাগে আড়াআড়ি ভাবে কালো দীমারেখাযুক্ত একটি সিঁদুররঙ্গা বন্ধনী বিদ্যমান। ডিসকাল অংশে সামান্য তীর্যক এবং আঁকাবাঁকা একসারি সাদা লম্বাটে এবং প্রায় গোলাকার ছোপ কোস্টা থেকে ১নং ইন্টারস্পেস পর্যন্ত বিস্তৃত। ডিসকাল ছোপ এর সারির উপরদিকের অদুরে ডানপাশে শীর্ষভাগে চারটি অনুরূপ প্রি-এপিকাল ছোপ এর সারি বক্রাকারে অবস্থিত। কালো লম্বাটে সাবটার্মিনাল ছোপের তীর্যক একটি সারি লক্ষ্য করা যায় যেটি একটি অস্পষ্ট বন্ধনী সৃষ্টি করেছে।
পিছনের ডানায় সেল অথবা কক্ষের শীর্ষভাগের কাছে একটি অর্ধচন্দ্রাকৃতি লুপ বা ফাঁস এর মত ছোপ বর্তমান। পোস্টডিসকাল অংশে চার-পাঁচটি সিঁদুররঙা লাল (ক্রিমসন) ছোপের একটি বক্রাকার সারি দেখা যায় যাতে ছোপগুলি বাইরের দিকে কালো রেখা দ্বারা সীমায়িত। এর ঠিক পরেই সাবটার্মিনাল (উপপ্রান্তিক) ছোপের একটি সারি ছোখে পড়ে- ছোপগুলি কালো ভেলভেট মতন রংবিশিষ্ট এবং প্রায় সমচতুস্কৌনিক। এদের মধ্যে সামনের ৩টি কালো ছোপ এবং টর্নাসে অবস্থিত কালো ছোপ এর বর্হিভাগ সিঁদুর রঙা।
ডানার নিম্নপৃষ্ঠর মূল রঙ কালচে ঈষৎ গোলাপী এবং বাদামীর মিশ্রণ এবং কিছু অংশে হালকা কমলা-হলুদের ছটাযুক্ত দাগ-ছোপগুলি ডানার উপরিপৃষ্ঠেরই ন্যায়, তবে আকারে বৃহত্তর এবং অধিকতর সুস্পষ্ট। আছাড়াও সামনের ডানায় বেস অংশে দুটি ছোট কালো ছোপ বিদ্যমান। কোস্টাল প্রান্তরেখার বেসাল অর্দ্ধ সিঁদুর রঙের।
পিছনের ডানার গোড়ার দিকে বেস অংশে চারটে বড় কালো রেখা দ্বারা সীমায়িত সিঁদুর রঙের ছোপ লক্ষ্য করা যায়। কোস্টাল এবং ডরসাল প্রান্তরেখা সিঁদুর রঙের। পোস্তডিসকাল অংশে একসারি ছোট বড় প্রায় গোলাকার সিঁদুর রঙের ছোপ বর্তমান। ডানার উপরিপৃষ্ঠের কালো ভেলভেটের ন্যায় ছোপ এর সারি নিম্নপৃষ্ঠে কমবেশী অবলুপ্ত এবং ছোপ এর পরিবর্তে প্রায়শই কাল ক্ষুদ্র বিস্তর একটি সারি চোখে পড়ে।
শুংগ কালচে বাদামী এবং শুংগের শীর্ষপ্রান্তে মুগুরের মত অংশটির নিচের দিক ঈষৎ সিঁদুর রঙা। মাথা, বক্ষদেশ এবং উদর উপরিভাগে কালো সবজে বাদামী এবং নিম্নভাগে ফ্যাকাশে বাদামী। পাল্পি এবং সামনের পা ইষদ সিঁদুর রঙ্গা।
স্ত্রী
স্ত্রী নমুনা পুরুষেরই অনুরূপ, তবে বর্ণ অধিকতর ফ্যাকাশে।
সামনের ডানার সেল এ অবস্থিত তীর্যক সিঁদুর রঙ্গা বন্ধনী অথবা পটি অস্পষ্ট এবং এর ঠিক পাশেই অনুরূপ এবং অপেক্ষাকৃত চওড়া ও কালো রেখা দ্বারা সীমায়িত একটি সাদা বন্ধনী বিদ্যমান। ডিসকাল অংশে ভিন্ন ভিন্ন আকারের সাদা বড় ছোপের সারিটি কোস্টার সামান্য নীচ থেকে টর্নাসের দিকে নেমে গেছে। এই সারির প্রথম এবং শেষ ছোপটি ক্ষদ্রতর। ডানার শীর্ষভাগে এপিকাল অর্দ্ধে ৩টি সাদা ছোট ছোপ প্রতীয়মান।
পিছনের ডানার বর্হিঃঅর্ধের মূল রঙ বাদামী এবং কালচে বাদামী, তবে নিচের ডানার টর্নাস ও ডরসাম অংশে নীলচে সবুজ রঙের আভা দেখা যায়। সামনের ডানার দাগগুলি উপরিতল এর অনুরূপ, তবে নিম্নতলে বেস অংশে দুটি ছোট কালো ছোপ এবং টার্মিনালে একটি অস্পষ্ট চওড়া বন্ধনী চোখে পড়ে। পিছনের ডানায় ৪টি কালো রেখা দ্বারা সীমায়িত তীর্যক সিঁদুররঙ্গা ছোট ছোপ দেখা যায়। অন্যান্য দাগ ছোপগুলি উপরিপৃষ্ঠেরই মতন।
ডিম
কুঁচ রাংগীর ডিম লালচে বাদামী বর্ণের।
শূককীট
এদের শূককীটের লার্ভার ১০ জোড়া লম্বা, আনুভূমিক, খুব সূক্ষ্ম শাখাযুক্ত কাঁটার মত গঠন অথবা স্পাইন দেখা যায়। দেহের রঙ ঘাসের ন্যায় সবুজ। পৃষ্ঠদেশে একসারি বৃহদাকার কৌণিক গঠনযুক্ত লালচে-বেগুনী-বাদামী ছোপ লক্ষ্য করা যায়। উক্ত প্রতিটি ছোপের মধ্যভাগে একটি করে ছোট ফটফটে সাদা হীরকাকৃতি ছোপ কখনো কখনো প্রতীয়মান আবার কখনো অনুপস্থিত। এই পৃষ্ঠদেশীয় ছোপগুলি ৪,৬,৭,৯,১০,১১ এবং ১২ নং দেহখন্ডের অগ্রবর্তী অর্দ্ধে অবস্থিত। দেহ পার্শ্বস্থ কাঁটা অথবা স্পাইনগুলি সবুজ এবং এদের শীর্ষভাগ লালচে বেগুনি এবং বাদামী বর্ণের হয়।
আহার্য উদ্ভিদ
এই শূককীট (Scurrula parasitica) গাছের পাতার রসালো অংশ আহার করে।
মূককীট
মূককীটের রঙ সবুজ এবং দুটি প্বার্শিক বাদামী দাগযুক্ত। প্রতিটি বাদামী দাগের কেন্দ্রভাগ ময়লাটে সাদা রঙের। এই বাদামী দাগ দুটি এবং দেহের শেষাংশের মধ্যস্থলে দুটি বাদামী বিন্দু বর্তমান যাদের কেন্দ্রস্থল সাদাটে।
শেঠ গ্যাম্বল
শেঠ ক্রেগ অ্যাবে, শেঠ গ্যাম্বল, দিমিত্রি লং এবং ট্রয় গ্যাব্রিয়েল নামে পরিচিত (জন্ম: ১০ ফেব্রুয়ারি ১৯৮৭), একজন মার্কিন পর্নোগ্রাফিক অভিনেতা। তিনি ২০১১ সালে সেরা নতুন অভিনেতার জন্য এভিএন পুরস্কার পেয়েছিলেন।
আপ কি পারছায়িয়া
আপ কি পারছায়িয়া (आप की परछाइयाँ) হচ্ছে ১৯৬৪ সালে মুক্তিপ্রাপ্ত একটি হিন্দি চলচ্চিত্র। মোহন কুমারের রচনা, প্রযোজনা এবং পরিচালনায় চলচ্চিত্রটির নায়ক-নায়িকা ছিলেন ধর্মেন্দ্র এবং শশীকলা, এছাড়াও ছিলেন সুপ্রিয়া দেবী এবং বিজয়লক্ষ্মী।
কাশেফ মাহবুব চৌধুরী
কাশেফ মাহবুব চৌধুরী একজন বাংলাদেশী স্থপতি। তিনি তার কাজের স্বীকৃতি স্বরুপ স্থাপত্যের জন্য আগা খান পুরস্কারে ভূষিত হয়েছেন।
প্রাথমিক জীবন ও শিক্ষা
কাশেফ মাহবুব চৌধুরী ঢাকায় জন্মগ্রহণ করেন। তার বাবা ছিলেন একজন পুর প্রকৌশলী। চৌধুরী বাংলাদেশ ও মধ্যপ্রাচ্য থেকে স্থাপত্যে স্নাতক করেন। এর আগে তিনি ১৯৯৫ সালে  বাংলাদেশ প্রকৌশল বিশ্ববিদ্যালয় (বুয়েট) থেকে ডিগ্রি অর্জন করেন। ২০০৬ সালে, তিনি সিডনির গ্লেন মুরকুট মাস্টারক্লাসে অংশ নিয়েছিলেন।
কর্মজীবন
স্থপতি উত্তম কুমার সাহার সাথে কাজ করার পরে, তিনি ১৯৯৫ সালে অংশীদারত্বের মাধ্যমে ইউআরবানা অনুশীলনটি প্রতিষ্ঠা করেন এবং ২০০৪ সাল থেকে এই সংস্থার অধ্যক্ষ হিসাবে অব্যাহত থাকেন। তিনি ভারতীয় ধ্রুপদী সংগীতশিল্পী রাজরূপ চৌধুরীকে বিয়ে করেন। তাদের এক ছেলে রায়ন মাহবুব চৌধুরী রয়েছে।
চৌধুরী নর্থ সাউথ ইউনিভার্সিটি এবং ব্র্যাক বিশ্ববিদ্যালয়, উভয়ই বাংলাদেশের ভিজিটিং শিক্ষক এবং ঢাকা বিশ্ববিদ্যালয়গুলিতে শেষ বর্ষের সমালোচকদের একজন বিচারক ছিলেন। তিনি দুইবার স্থাপত্যের জন্য আগা খান পুরস্কার এবং আর্কিটেকচারাল রিভিউয়ের এআর+ডি উদীয়মান স্থাপত্য পুরস্কার ২০১২-এ প্রথম পুরস্কার পেয়েছেন।
তিনি চট্টগ্রামে চান্দগাঁও মসজিদ নকশার জন্য ২০১০ সালে স্থাপত্যে স্থাপত্যের জন্য আগা খান পুরস্কার পাওয়ার জন্য মনোনীত হয়েছিলেন।
অনিল বিশ্বাস (রাজনীতিবিদ)
প্রারম্ভিক জীবন
অনিল বিশ্বাস নদিয়া জেলা র করিমপুরে র নিকট দাঁড়ের মাঠ গ্রামে এক কৃষক পরিবারে জন্মগ্রহণ করেন। স্কুল ছাত্র থাকার সময়ে বামপন্থী রাজনীতি তে আকৃষ্ট হন। ১৯৬১ সালে কৃষ্ণনগর সরকারি কলেজ ভর্তি হন। বামপন্থী ছাত্র রাজনীতিতে আগ্রহ ছিল। রাষ্ট্রবিজ্ঞানে অনার্স পাশ করে তিনি কলকাতায় আসেন।
মৃত্যু
১৮ মার্চ ২০০৬ মস্তিষ্কের রক্তক্ষরণ এর জন্যে তিনি হসপিটালে ভর্তি হন এবং ২৬ মার্চ কলকাতা য় তার মৃত্যু ঘটে। তার মরদেহ নীলরতন সরকার হাসপাতালে দান করা হয়েছিল।
স্বচ্ছ ভারত অভিযান
স্বচ্ছ ভারত অভিযান (स्वच्छ भारत अभियान) ২০১৪ সালের ভারত সরকার দ্বারা প্রচলিত একটি জাতীয় প্রকল্প। এর মাধ্যমে দেশের ৪০৪১টি শহরের সড়ক ও পরিকাঠামো পরিষ্করণের ব্যবস্থা করার পরিকল্পনা করা হয়েছিল। মাসিক স্বাস্থ্য ব্যবস্থাপনা সম্পর্কে সচেতনতা বৃদ্ধি করাও এই কর্মসূচির লক্ষ্য। ২০১৪ খ্রিষ্টাব্দের ২রা অক্টোবর নূতন দিল্লির রাজঘাট সমাধি পরিসরে নতুন প্রকল্পটির আনুষ্ঠানিক সূচনা করা হয়। সেখানে ভারতের প্রধানমন্ত্রী নরেন্দ্র মোদী স্বয়ং রাস্তা পরিষ্কার করেন। সেই দিন এই প্রকল্পকে রূপায়িত করতে দেশের প্রায় ত্রিশ লক্ষ সরকারি কর্মচারী এবং ছাত্ররা অংশগ্রহণ করেন।
এটি ২০০৯ সালে চালু হওয়া নির্মল ভারত অভিযানের একটি পুনর্গঠিত সংস্করণ, যা তার লক্ষ্যমাত্রা অর্জন করতে ব্যর্থ হয়েছিল।
স্বচ্ছ ভারত মিশনের প্রথম পর্যায় অক্টোবর ২০১৯ পর্যন্ত চলে। ২০২০-২১ এবং ২০২৪-২৫-এর মধ্যে ফেজ ১ এর কাজকে টেকসই করতে সাহায্য করার জন্য দ্বিতীয় ধাপ বাস্তবায়ন করা হচ্ছে।
ইতিহাস
২০১৪ খ্রিষ্টাব্দের ১৫ই আগস্ট ভারতের স্বাধীনতা দিবসে ভারতের প্রধানমন্ত্রী নরেন্দ্র মোদী স্বচ্ছ ভারত অভিযানের ঘোষণা করেন এবং ঐ বছর ২রা অক্টোবর গান্ধী জয়ন্তী উপলক্ষে এই প্রকল্পের আনুষ্ঠানিক সূচনা করেন। এই দিন নূতন দিল্লির রাজঘাট সমাধি পরিসরে আয়োজিত একটি জনসভায় তার ভাষণে তিনি দেশের জনগণকে এই প্রকল্পে সামিল হওয়ার জন্য আবেদন করেন। পরে সেই দিনই তিনি মন্দির মার্গ পুলিশ স্টেশনের একটি গাড়ী রাখার স্থান এবং কনট প্লেসের নিকটে বাল্মীকি বস্তি পরিষ্কার করার কাজে স্বয়ং অংশগ্রহণ করেন। ভারতের রাষ্ট্রপতি প্রণব মুখোপাধ্যায় প্রতি ভারতীয়কে বছরে একশত ঘণ্টা এই প্রকল্পের জন্য ব্যয় করার অনুরোধ জানান।
লক্ষ্য
২০১৯ খ্রিষ্টাব্দের ২রা অক্টোবরে মহাত্মা গান্ধীর দেড়শততম জন্মবার্ষিকীর মধ্যে এই প্রকল্প সম্পন্ন করার লক্ষ্য নেওয়া হয়েছে। এই প্রকল্পের জন্য ₹৬২,০০০ কোটি অর্থ খরচ হবে বলে মনে করা হয়েছে। এই যোজনা সংকীর্ণ রাজনীতির উর্দ্ধে এবং জাতীয়তাবাদের দ্বারা অনুপ্রাণিত বলে বর্ণনা করা হয়েছে।
নির্বাচিত পাবলিক ফিগার এবং ব্র্যান্ড অ্যাম্বাসেডর
প্রধানমন্ত্রী নিজেই এই প্রকল্পের প্রধান যোগাযোগকারী। তিনি সারা দেশে ২৫০,০০০ গ্রাম সভাপতির কাছে একটি চিঠি লিখেছিলেন এবং তাদের গ্রামের মানুষের কাছে স্যানিটেশন পরিষেবার জন্য পৌঁছানোর জন্য উত্সাহিত করেছিলেন।
প্রোগ্রামের গ্রামীণ বিভাগ একটি টপ-ডাউন প্রচারণা। প্রাথমিকভাবে, এই কর্মসূচির কথা ছিল গ্রামীণ জনগণকে স্বাস্থ্যবিধি সম্পর্কে শিক্ষিত করা এবং তাদের আরও ভালো স্যানিটেশন পছন্দ করতে উৎসাহিত করা। ক্লিন ইন্ডিয়ার প্রচারের জন্য সেলিব্রিটি এবং রাজনীতিবিদদের হাই প্রোফাইল পারফরম্যান্স, প্রোগ্রামের ল্যাট্রিনগুলি (যেমন ম্যানহোল পরিষ্কারের মতো) বজায় রাখার জন্য প্রয়োজনীয় গুরুতর, অপরিচ্ছন্ন কাজগুলিকে উপেক্ষা করে।  প্রচারণার সাথে যুক্ত হাই প্রোফাইল সেলিব্রিটিরা গ্রামীণ মানুষের মধ্যে স্যানিটারি অনুশীলনকে উত্সাহিত করতে খুব কমই করেননি।
প্রভাব
নিজ নিজ মন্ত্রকের রক্ষণাবেক্ষণ করা ড্যাশবোর্ড অনুসারে, গ্রামীণ এলাকায় ১০০ মিলিয়নেরও বেশি ব্যক্তিগত পারিবারিক স্তরের টয়লেট এবং শহরাঞ্চলে ৬ মিলিয়ন পরিবারের টয়লেট তৈরি করা হয়েছে। এছাড়াও, শহর এলাকায় প্রায় ৬ মিলিয়ন কমিউনিটি এবং পাবলিক টয়লেটও নির্মাণ করা হয়েছে। ফলস্বরূপ, সারা দেশে ৪,২৩৪টি শহর এবং ৬০০,০০০ টিরও বেশি গ্রাম নিজেদেরকে খোলা মলত্যাগ মুক্ত (ODF) ঘোষণা করেছে।
শহরাঞ্চলের 81.5 হাজারেরও বেশি ওয়ার্ডে এখন 100% ঘরে ঘরে কঠিন বর্জ্য সংগ্রহ করা হয়েছে এবং প্রায় 65 হাজার ওয়ার্ডে ১০০% বর্জ্য উৎসে পৃথকীকরণ অনুশীলন করা হয়েছে। শহরাঞ্চলে উৎপন্ন প্রায় ১৫০ হাজার মেট্রিক টন কঠিন বর্জ্যের মধ্যে ৬৫% প্রক্রিয়া করা হচ্ছে।
অশোকা বিশ্ববিদ্যালয়ের একটি সমীক্ষায় উপসংহারে বলা হয়েছে যে এই কর্মসূচির অধীনে টয়লেট নির্মাণের ফলে মহিলাদের বিরুদ্ধে যৌন নির্যাতনের ঘটনা হ্রাস পেয়েছে।  মহিলাদের জন্য টয়লেট অ্যাক্সেস যৌন নির্যাতনের হার কমাতে প্রমাণিত হয়েছে।  যদিও SBM নিজেই তার লক্ষ্যকে পিতৃতান্ত্রিক পরিভাষায় বর্ণনা করে, 'নারীর মর্যাদা রক্ষা' হিসাবে, পণ্ডিতরা নারীর প্রতি সহিংসতা হ্রাস করার আনুষঙ্গিক সুবিধার কথা উল্লেখ করেছেন: 2014-2016 এর মধ্যে, সমীক্ষা অনুমান করে নারীর বিরুদ্ধে যৌন নির্যাতন প্রতি 25টি ঘটনা কমেছে। টয়লেটে প্রবেশের কারণে মিলিয়ন মিলিয়ন।
ন্যাশনাল ফ্যামিলি হেলথ সার্ভে (NFHS) থেকে পাওয়া তথ্য SBM-এর কারণে উন্নত স্যানিটেশনে অ্যাক্সেস বৃদ্ধির প্রমাণ দেয়। 2015-এর পরে, 3.4% পরিবার আরও ভাল স্যানিটেশনে অ্যাক্সেস লাভ করেছে যা আগের মাত্র 1.5% ছিল
অভ্যর্থনা
মিশনটি বিশ্বের বৃহত্তম স্যানিটেশন প্রোগ্রাম হিসাবে উল্লেখ করা হয়। এটি লক্ষ লক্ষ মানুষকে টয়লেটে প্রবেশাধিকার প্রদান করেছে এবং এর ব্যবহারের প্রতি আচরণে পরিবর্তন এনেছে বলে দাবি করেছে।  অনেকে যুক্তি দেখান যে এটি সরকার যত দ্রুত দাবি করে তত দ্রুত খোলামেলা মলত্যাগ দূর করেনি।  যাইহোক, এটি উন্মুক্ত মলত্যাগের হ্রাসের গতিকে উল্লেখযোগ্যভাবে ত্বরান্বিত করেছে।
স্বচ্ছ ভারত মিশন আন্দোলনের ফলস্বরূপ, গ্রামীণ এলাকায় ৫৫ কোটি মানুষ তাদের আচরণ পরিবর্তন করেছে এবং শৌচাগার ব্যবহার করতে শুরু করেছে। স্বচ্ছ ভারত আন্দোলনের উদ্দেশ্যগুলি অর্জনের মাধ্যমে, জল এবং স্যানিটেশন সম্পর্কিত রোগগুলি উল্লেখযোগ্যভাবে হ্রাস পেয়েছে। খোলা মলত্যাগ (ODF) হ্রাসের কারণে, ডায়রিয়া এবং ম্যালেরিয়ার মতো রোগের কারণে অনেক গ্রামে মৃত্যু কমেছে। শিশুদের স্বাস্থ্য ও পুষ্টির উন্নতি হয়েছে৷ মলত্যাগের জন্য মহিলাদের অন্ধকার হওয়া পর্যন্ত অপেক্ষা করতে হবে না৷ স্বচ্ছ ভারত মিশন আন্দোলনের মাধ্যমে প্রতি বছর গ্রামীণ ভারতে প্রতি পরিবার প্রতি 50,000 টাকা সঞ্চয় করা হয়েছে।
রাজনৈতিক পৃষ্ঠপোষকতা
এসবিএম প্রধানমন্ত্রী মোদির কাছ থেকে রাজনৈতিক পৃষ্ঠপোষকতা পেয়েছিল যিনি প্রধানমন্ত্রী নির্বাচিত হওয়ার আগেই স্যানিটেশন নিয়ে কথা বলতে শুরু করেছিলেন।  ২০১৪ সালে স্বাধীনতা দিবস উপলক্ষে জাতির উদ্দেশে দেওয়া প্রথম ভাষণে তিনি এই সমস্যাটি মোকাবেলা করার আহ্বান জানান। মিশন চলাকালীন, তিনি তার বক্তৃতার মাধ্যমে মিশনের প্রচার অব্যাহত রাখেন এবং একাধিকবার ঝাড়ু হাতে দেখা যায়। রাস্তা পরিষ্কার করা।  ২০১৯ সালে, তিনি সকালে হাঁটার সময় মামাল্লাপুরমের একটি সৈকতে প্লাগ করেছিলেন ; চীনের কমিউনিস্ট পার্টির তৎকালীন সাধারণ সম্পাদক শি জিনপিংয়ের সঙ্গে অনানুষ্ঠানিক সম্মেলনে যোগ দিতে তিনি সেখানে গিয়েছিলেন ।  অন্যান্য রাজনৈতিক নেতা এবং অভিনেতা এবং অভিনেত্রী, ক্রীড়া পুরুষ এবং মহিলা, বড় ব্যবসা প্রতিষ্ঠানের মালিকদের সহ জনসাধারণকে মিশনের প্রচারের জন্য রাষ্ট্রদূত হিসাবে অন্তর্ভুক্ত করা হয়েছিল।
২০১৫ সালে, প্রোগ্রামটি চালু হওয়ার এক বছর পরে, কয়েক হাজার ভারতীয় মানুষ এখনও বালতি টয়লেট এবং পিট ল্যাট্রিন খালি করার জন্য ম্যানুয়াল স্ক্যাভেঞ্জার হিসাবে নিযুক্ত ছিল। অনেকে তাদের চাকরির নিরাপত্তা ছাড়াই চুক্তিভিত্তিক ব্যবস্থায় কাজ করে যাচ্ছেন এবং সরকারি চাকরি থেকে যে সুবিধা পাবেন। SBM এর পরিবর্তে জনসাধারণের জন্য প্রস্রাব, মলত্যাগ বা ময়লা ফেলার মাধ্যমে জনসাধারণের জন্য স্বেচ্ছাসেবী রাখার জন্য পাবলিক প্লেস পরিষ্কার রাখার জন্য চুক্তিবদ্ধ স্যানিটেশন কর্মীদের বোঝা চাপিয়েছে।
২০১৯ সালে WSSCC- এর একটি রিপোর্টে দেখা গেছে যে সবচেয়ে দুর্বলদের জন্য SBM-এর প্রভাব সীমিত ছিল। প্রতিবেদনে বলা হয়েছে যে "শারীরিক অক্ষমতা, সামাজিক/অর্থনৈতিক বৈষম্য, ভূগোল, যৌন অভিমুখীতা , লিঙ্গ এবং বর্ণের কারণে বাধাগুলি সমাধান করা হয়নি।"
দিল্লির তিনটি মিউনিসিপ্যাল ​​কর্পোরেশন 2022 সালের নভেম্বরে 543টি রোড ডাস্ট হটস্পট চিহ্নিত করেছে, ধুলো কমাতে যান্ত্রিক রাস্তা ঝাড়ুদার এবং জল ছিটানো ব্যবহার করে৷ তারা দিল্লি সরকারের গ্রিন ওয়ার রুমে বায়ু দূষণ কমানোর ব্যবস্থা নিয়ে প্রতিবেদন জমা দিয়েছে।
তহবিল নিয়ে অনিয়মের অভিযোগ উঠেছে। ওড়িশায় শত শত সুবিধাভোগী অভিযোগ করেছেন যে শৌচাগার নির্মাণ না করেই অর্থ পাচার করা হয়েছে ।  মধ্যপ্রদেশে প্রায় অর্ধ মিলিয়ন স্বচ্ছ ভারত টয়লেট একটি মাল্টি বিলিয়ন টাকা কেলেঙ্কারিতে "নিখোঁজ" হয়েছে ।  বিহারে স্বচ্ছ ভারত মিশনের জন্য কোটি কোটি টাকা ব্যাঙ্কগুলির সাথে যোগসাজশে সরকারি  দ্বারা ছিনতাই করা হয়েছিল ।
স্বচ্ছ ভারত দৌড়
২০১৪ খ্রিষ্টাব্দের ২রা অক্টোবর রাষ্ট্রপতি ভবন থেকে 'স্বচ্ছ ভারত দৌড়' অনুষ্ঠিত হয়। ভারতের রাষ্ট্রপতি প্রণব মুখোপাধ্যায় পতাকা নেড়ে এই দৌড় শুরু করেন এবং প্রায় ১৫০০ মানুষ এতে অংশগ্রহণ করেন।
দিব্যা খোসলা কুমার
কর্মজীবন
দিব্যা বলিউড এ তার কর্মজীবন শুরু করেন ২০০৪ সালের চলচ্চিত্র আব তুমহারে হাওয়ালে ওয়াতন সাথিয়ো এর মাধ্যমে। ঐ বছরি তিনি "লাভ টুডে" এর মাধ্যমে তেলুগু চলচ্চিত্রে অভিষেক করেন। এরপর দিব্যা সিনেমাটোগ্রাফি এবং এডিটিং এ কোর্স করেন। এরপর দিব্যা আগাম নিগাম, জেরমাইনে জ্যাকসন, তুলসী কুমার এর সঙ্গীত ভিডিও পরিচালনা করেন এবং কিছু বিজ্ঞাপন চিত্রও পরিচালনা করেন। পরপর ২০ টি সঙ্গীত ভিডিও পরিচালনা করার পর, তিনি ২০১৪ সালে তার প্রথম চলচ্চিত্র "ইয়ারিয়ান" পরিচালনা করেন। দিব্যা চলচ্চিত্রটিতে ৫ টি সঙ্গীত আয়োজনো করেন।
দিব্যা কলেজ রোমান্টিক চলচ্চিত্র "ইয়ারিয়ান" (২০১৪) এর মাধ্যমে চলচ্চিত্র পরিচালনায় আত্মপ্রকাশ করেন, যা ১০ জানুয়ারি ২০১৪ সালে মুক্তি পায় এবং তার পরিচালনা পরবর্তি চলচ্চিত্র "সানাম রে", যা ১২ ফেব্রুয়ারি ২০১৬ সালে মুক্তি পায়।   দিব্যা রনবীর কাপুর অভিনীত চলচ্চিত্র "রয়" এ প্রযোজনাও করেছেন।
অভিনেত্রী হিসেবে
দিব্যা অক্ষয় কুমার এর বিপরীতে আব তুমহারে হাওয়ালে ওয়াতন সাথিয়ো  এর মাধ্যমে চলচ্চিত্র জগতে প্রবেশ করেন। তার সাথে তিনি তার প্রযোজিত চলচ্চিত্র সানাম রে এর গান "হামনে পি রাখি হে" এবং "আক্কাড় বাক্কাড়" এ অভিনয় করেছেন। এরপর তিনি আশিশ পান্ডের সংক্ষিপ্ত চলচ্চিত্র বুলবুল এ নাম ভূমিকায় অভিনয় করেছেন, যা ৭ ডিসেম্বর ২০১৭তে মুক্তি পায়।
বিশিগ্রাম উপত্যকা
বিশিগ্রাম উপত্যকা (بیشیگرام) পাকিস্তানের খাইবার পাখতুনখোয়া প্রদেশের সোয়াত জেলায় অবস্থিত। বিশিগ্রাম সমুদ্রপৃষ্ঠ থেকে ৪৩৩৫ মিটার উচ্চতায় অবস্থিত। বিশিগ্রাম মদিয়ান থেকে ৫ কিলোমিটার ও মিনগোরা থেকে ৫৭ কিলোমিটার দূরে অবস্থিত। বিশিগ্রাম হ্রদ বিশিগ্রাম উপত্যকার পূর্ব দিকে মদিয়ানের কাছাকাছি অবস্থিত।
এই উপত্যকায় প্রায়-বিলুপ্ত বাদেশি ভাষার সর্বশেষ স্থানীয় বক্তা পাওয়া গেছে।
গনেমত সেখোঁ
গনেমত সেখোঁ (জন্ম ২৯শে নভেম্বর ২০০০) হলেন চণ্ডীগড়ের একজন ভারতীয় ক্রীড়া শ্যুটার। তিনি স্কিট শ্যুটিংয়ে (লক্ষ্যবস্তু দুটি স্থির স্টেশন থেকে যান্ত্রিকভাবে উচ্চ গতিতে এবং বিভিন্ন কোণে বাতাসে উড়ে যায়) বিশেষ পারদর্শী। তিনি ২০২১ সালের মার্চ মাসে আইএসএসএফ শ্যুটিং বিশ্বকাপের মহিলাদের স্কিট ইভেন্টে ভারতের হয়ে একটি পদক জিতেছিলেন, স্কিট ইভেন্টে আইএসএসএফ বিশ্বকাপ পদক জয়ী তিনি প্রথম ভারতীয় মহিলা। তিনি ডান হাতি এবং ডান চোখ দিয়ে লক্ষ্যভেদে অধিক পারদর্শী।
প্রাথমিক জীবন
গনেমত ২০০০ লালের ২৯শে নভেম্বর ভারতের কেন্দ্রশাসিত অঞ্চল চণ্ডীগড়ে জন্মগ্রহণ করেন। তিনি বিবেক হাই স্কুল থেকে পড়াশুনো করেছেন। তাঁর এক সম্পর্কিতভাই ভাই হলেন জাতীয় পর্যায়ের শ্যুটার ইন্দ্রেশ্বর সিং।
ক্রীড়া জীবন
গনেমত ২০১৫ সালে তাঁর বাবা অমরিন্দর সিংয়ের পরামর্শক্রমে শ্যুটিং শুরু করেছিলেন, সেই সময় তাঁর বয়স ছিল ১৫। ২০১৬ সালে সুহলে আইএসএসএফ জুনিয়র বিশ্বকাপে তাঁর আন্তর্জাতিক অভিষেক হয়েছিল, সেখানে তিনি ৩৩তম স্থানে ছিলেন।
২০১৮ সালে, অস্ট্রেলিয়ার সিডনিতে জুনিয়র আইএসএসএফ বিশ্ব চ্যাম্পিয়নশিপে ব্রোঞ্জ জিতে তিনি প্রথম ভারতীয় মহিলা স্কিট শুটার হয়েছিলেন। তিনি ২০১৯ সালে এশিয়ান চ্যাম্পিয়নশিপে রৌপ্য পদক জিতেছিলেন। গনেমত নতুন দিল্লিতে ২০২১ আইএসএসএফ শ্যুটিং বিশ্বকাপ মহিলা স্কিট ইভেন্টে ব্রোঞ্জ জিতেছিলেন, মহিলাদের ইভেন্টে এটি ভারতের জন্য প্রথম পদক।
২০২১ আইএসএসএফ জুনিয়র ওয়ার্ল্ড চ্যাম্পিয়নশিপে, গনেমত মহিলাদের স্কিট দল এবং ব্যক্তিগত ইভেন্টে যথাক্রমে স্বর্ণ এবং রৌপ্য জিতেছেন।
এ-প্লাস টিভি
এ-প্লাস এন্টারটেইনমেন্ট একটি পাকিস্তানি বিনোদনমূলক টেলিভিশন চ্যানেল চ্যানেলটির সভাপতির নাম হচ্ছে আব্দুল জব্বার।
এ-প্লাস মূলত ধারাবাহিক নাটক, সংগীত বিষয়ক অনুষ্ঠান, প্রভাতি অনুষ্ঠান, স্বাস্থ্য বিষয়ক অনুষ্ঠান এবং ম্যাগাজিন অনুষ্ঠান থেকে শুরু করে বিভিন্ন প্রকার অনুষ্ঠানমালা সম্প্রচার করে থাকে।
২০২৩ নেপাল ত্রিদেশীয় সিরিজ (রাউন্ড ১৯)
২০২৩ নেপাল ত্রিদেশীয় সিরিজ ছিল ২০১৯–২০২৩ আইসিসি পুরুষ ক্রিকেট বিশ্বকাপ লিগ ২ ক্রিকেট টুর্নামেন্টের ১৯শ পর্ব যা ২০২৩ সালের ফেব্রুয়ারি মাসে নেপালে অনুষ্ঠিত হয়। সিরিজটি ছিল নামিবিয়া, নেপাল ও স্কটল্যান্ডের অংশগ্রহণে অনুষ্ঠিত একটি ত্রিদেশীয় সিরিজ, এবং সিরিজের ম্যাচগুলো খেলা হয় একদিনের আন্তর্জাতিক (ওডিআই) হিসেবে। আইসিসি পুরুষ ক্রিকেট বিশ্বকাপ লিগ ২ টুর্নামেন্টটি ছিল ২০২৩ পুরুষ ক্রিকেট বিশ্বকাপে খেলার যোগ্যতা অর্জনের একটি ধাপ।
দলীয় সদস্য
নেপাল দলে অর্জুন সউদ, আরিফ শেখ, প্রতিশ ঘর্তী ক্ষেত্রী ও মৌসম ঢকালকে রিজার্ভ খেলোয়াড় হিসেবে রাখা হয়।
বিজয় দহিয়া
বিজয় দহিয়া (विजय दहिया; জন্ম: ১০ মে, ১৯৭৩) দিল্লি এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার ও কোচ। ভারত ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে দিল্লি দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি। বর্তমানে তিনি দিল্লি দলের কোচের ভূমিকায় অবতীর্ণ হয়েছেন।
প্রথম-শ্রেণীর ক্রিকেট
১৯৯৩-৯৪ মৌসুম থেকে ২০০৬ সাল পর্যন্ত বিজয় দহিয়া’র প্রথম-শ্রেণীর খেলোয়াড়ী জীবন চলমান ছিল। দর্শনীয় ক্রীড়াশৈলীর চেয়ে রক্ষণাত্মক ধাঁচের খেলা প্রদর্শনেই অধিক আগ্রহ ছিল তার। ষোলো মাসের ব্যবধানে ভারতীয় দল নির্বাচকমণ্ডলী পাঁচজন উইকেট-রক্ষককে মাঠে নামায়। তন্মধ্যে, তিনিও একজন ছিলেন। এছাড়াও, বোর্ড সভাপতি একাদশের সদস্যরূপে উইলস ট্রফির শিরোপা জয়ী দলের সদস্য ছিলেন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্ট ও ঊনিশটি একদিনের আন্তর্জাতিকে অংশগ্রহণ করেছেন বিজয় দহিয়া। সবগুলো টেস্টই জিম্বাবুয়ের বিপক্ষে খেলেছিলেন তিনি। ১৮ নভেম্বর, ২০০০ তারিখে দিল্লিতে সফরকারী জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। এরপর, ২৫ নভেম্বর, ২০০০ তারিখে নাগপুরে একই দলের বিপক্ষে সর্বশেষ টেস্টে অংশ নেন তিনি।
২০০০ সালের আইসিসি নক-আউট ট্রফিতে খেলার জন্যে তাকে ভারত দলে অন্তর্ভুক্ত করা হয়। অক্টোবর, ২০০০ সালে নাইরোবি জিমখানা মাঠে কেনিয়ার বিপক্ষে অংশগ্রহণের মাধ্যমে ওডিআই অভিষেক ঘটে বিজয় দাহিয়া’র। ক্যাচ তালুবন্দী করার মাধ্যমে ভারতের জয় নিশ্চিত করেন। সবমিলিয়ে ১৯টি একদিনের আন্তর্জাতিকে অংশ নিয়েছিলেন তিনি।
২০০১ সালে ফতোর্দা স্টেডিয়ামে সফরকারী অস্ট্রেলিয়া দলের বিপক্ষে সর্বশেষ খেলেন। এম. চিন্নাস্বামী স্টেডিয়ামে অস্ট্রেলিয়ার বিপক্ষে প্রথম ওডিআইয়ে ব্যক্তিগত সর্বোচ্চ ৫১ রানের ইনিংস খেলেন। এরফলে, ৩১৫ রানের জয়ের লক্ষ্যমাত্রা অর্জনে সবিশেষ ভূমিকা রাখেন।
২০০০-০১ মৌসুমে জিম্বাবুয়ে দল ভারত সফরে আসে। নভেম্বর, ২০০০ সালে ফিরোজ শাহ কোটলায় নিজ মাঠে সফরকারী জিম্বাবুয়ের বিপক্ষে টেস্ট ক্রিকেটে অভিষেক ঘটে। খেলাটি ড্রয়ের দিকে গড়ায়। এরপর, তিনি আর একটিমাত্র খেলায় একই প্রতিপক্ষের বিপক্ষে বিদর্ভ ক্রিকেট অ্যাসোসিয়েশন স্টেডিয়ামে খেলেন। ঐ খেলায় তিনি ৬ ক্যাচ তালুবন্দী করেন ও ৯২ রানের অপরাজিত ইনিংস খেলেন।
অবসর
ডিসেম্বর, ২০০৬ সালে উত্তরপ্রদেশের বিপক্ষে সর্বশেষ প্রথম-শ্রেণীর খেলায় অংশগ্রহণের পর আনুষ্ঠানিকভাবে সকল স্তরের ক্রিকেট খেলা থেকে নিজের অবসর গ্রহণের কথা ঘোষণা করেন। অবসর গ্রহণের পূর্বে রঞ্জী ট্রফিতে তামিলনাড়ুর বিপক্ষে ১০২ রানের প্রথম-শ্রেণীর ক্রিকেটের নিজস্ব সর্বোচ্চ রান তুলেন। এ পর্যায়ে দিল্লি দল বেশ বিপর্যয়ের মুখোমুখি ছিল। তবে, উত্তরপ্রদেশের প্রবীণ কুমার তার দলকে প্রথম ইনিংসে এগিয়ে নিয়ে যেতে বিরাট ভূমিকা রাখেন।
ক্রিকেট খেলা থেকে অবসর গ্রহণের পর ২০০৯ সালে ইন্ডিয়ান প্রিমিয়ার লীগের ঘরোয়া আসরে কলকাতাভিত্তিক কলকাতা নাইট রাইডার্সের সহকারী কোচ হিসেবে নিযুক্ত হন।
কোচিংয়ে অংশগ্রহণ
২০০৭-০৮ মৌসুমে দিল্লি দলের কোচের দায়িত্বে ছিলেন। ঐ মৌসুমে রঞ্জী ট্রফির শিরোপা জয় করে দলটি ও ১৬ বছরের বন্ধ্যাত্ব ঘোঁচায়। ২০১৩-১৪ মৌসুমে কলকাতা নাইট রাইডার্সের দায়িত্ব পালনকল্পে ঐ দায়িত্ব থেকে অব্যাহতি নেন। ২০০৯ সালে আইপিএলের বিশেষ প্রাধিকারপ্রাপ্ত দল কলকাতা নাইট রাইডার্সের সহকারী কোচ মনোনীত হন।
সেপ্টেম্বর, ২০১৪ সালে দিল্লি দলের প্রধান কোচ মনোনীত হন। ২০১৪-১৫ মৌসুমের রঞ্জী ট্রফিকে সামনে রেখে তাকে এ দায়িত্ব দেয়া হয়। ডিসেম্বর, ২০১৯ সালে আইপিএলের বিশেষ প্রাধিকারপ্রাপ্ত দল দিল্লি ক্যাপিটালসে প্রতিভাধর খেলোয়াড় অন্বেষণের প্রধান হিসেবে মনোনীত হন।
উপসম্পদা
উপসম্পদা (পালি) হচ্ছে একজন বৌদ্ধ সন্যাসির প্রব্রজ্যা স্তরের শ্রমণ ভিক্ষুদের (নবীন ভিক্ষু) থেকে একজন পরিণত ও পূর্ণাঙ্গ ভিক্ষুতে রূপান্তরের ধর্মীয় অনুষ্ঠান। বৌদ্ধধর্মীয় রীতি অনুসারে বয়ঃসন্ধিকালে উপনীত (সাধারণত পনেরো বছর বয়সী) গৃহত্যাগী বালকদের প্রাথমিকভাবে বৌদ্ধধর্মে দীক্ষিত করা হলে তারা তখন প্রব্রজ্যা স্তরে থাকে। এই স্তরের ভিক্ষু বা সন্যাসীদের শ্রমণ বলা হয়।
বয়স
বৌদ্ধ ভিক্ষুদের সব নিয়ম-কানুনের সংকলন বিনয় পিটক অনুসারে, একজন শ্রমণকে উপসম্পদা গ্রহণের মাধ্যমে পরিণত ভিক্ষু হতে হলে তাকে অবশ্যই কমপক্ষে বিশ বছর বয়সী হতে হবে। তবে বৌদ্ধধর্মীয় রীতিতে অধিমাসের হিসাব থাকায় এই বিশ বছরের হিসেবে পরিবর্তন আসতে পারে।
আবার এই বয়স গণণা শুরু হয় প্রতিসন্ধি গ্রহণ থেকে শুরু করা হয়। মাতৃগর্ভে যদি প্রতিসন্ধি গ্রহণ হয়, তাহলে সেই সময় থেকে শুরুকরে ২০ বছর পূর্ণ হলেই চলবে। কারণ বৌদ্ধ ধর্মীয় রীতিঅনুসারে গর্ভে প্রতিসন্ধি গ্রহণ থেকে শুরু করে বিশ বছর পূর্ণ হলেই তাকে পরিপূর্ণ বিশ বছর বয়স্ক হিসেবে গণ্য করা হয়। বিনয় পিটকের মহাবর্গের ১২৪ নং অনুচ্ছেদ অনুসারে কুমার কশ্যপমুনির উপসম্পদার জন্য বয়স গণনা করতে গিয়ে প্রতিসন্ধি গ্রহণ হতে শুরু করে বয়স গণনা করা হয়েছিল। অর্থাৎ এক্ষেত্রে মাতৃগর্ভস্থ মাসগুলো সহ হিসাব করে বিশ বছর বয়সে উপসম্পদা দিয়ে তাঁকে পূর্ণ ভিক্ষু করা হয়েছিল।
প্রকারভেদ
গৌতম বুদ্ধের আমলে মোট আটটি পদ্ধতিতে শ্রমণ ভিক্ষুদের উপসম্পদার মাধ্যমে পূর্ণ ভিক্ষু করা হতো। কিন্তু এই আট পদ্ধতির মধ্যে ‘ঞত্তিচতুত্থ কম্ম’ ছাড়া সাতটিই বুদ্ধের অবর্তমানে করা সম্ভব নয়। তাই শুধুমাত্র ‘ঞত্তিচতুত্থ কম্ম’ই বর্তমানে প্রচলিত রয়েছে।
নিয়মাবলী
ঐতিহ্যগতভাবে, উপসম্পদা অনুষ্ঠানটি একটি সিমা (সিমা মালাকা) নামক সু-নির্ধারিত ও পবিত্র স্থানের মধ্যে সম্পাদিত হয়। এই অনুষ্ঠানে নির্দিষ্ট সংখ্যক ভিক্ষুর উপস্থিতি প্রয়োজন; সাধারণত দশ জন তবে ন্যূনতম পাঁচজন ভিক্ষুর প্রয়োজন হয়।
এক্ষেত্রে প্রথমে একজন শ্রমণ ভিক্ষু উপসম্পদা গ্রহণের মাধ্যমে পুর্ণাঙ্গ ভিক্ষু হওয়ার যোগ্য কি-না তা পরীক্ষা করা হয়। যদি সে যোগ্য প্রমাণিত হয়; তাহলে তাকে উপসম্পদা দানের জন্য উপস্থিত হওয়া ভিক্ষুদের নিকট মোট তিনবার প্রার্থনা করতে হয়। তারপর অন্যান্য সকলের সম্মতিক্রমে উপস্থিত ভিক্ষুরা বৌদ্ধধর্মীয় বিধানানুযায়ী তাকে উপসম্পদা প্রদান করেন।
তবে পুণ্যার্জনের আশায় এই অনুষ্ঠানে গৃহী বৌদ্ধরাও শ্রদ্ধাসহকারে অংশগ্রহণ করে। তবে উপসম্পদা অনুষ্ঠান প্রব্রজ্যা অনুষ্ঠানের মতো খুববেশি জাঁকজমকের সাথে পালন করা হয় না। বাংলাদেশে রাজধানী ঢাকাসহ অন্যান্য স্থানের বৌদ্ধ বিহারগুলিতে নির্দিষ্ট সময়ে উপসম্পদা অনুষ্ঠান পালিত হয়।
নিষেধ
যেসব ক্ষেত্রে কোন ব্যক্তিকে উপসম্পদা দেয়া যায়না:
জ্ঞান চক্রবর্তী
জ্ঞান চক্রবর্তী (১৯০৬ ― ১৮ আগস্ট ১৯৭৭) ছিলেন একজন সাম্রাজ্যবাদবিরোধী সশস্ত্র বিপ্লবী ও সাম্যবাদী নেতা। জন্ম হয়েছিল ঢাকার বিক্রমপুরে। পিতা লব্ধপ্রতিষ্ঠ উকিল যামিনী চক্রবর্তী।
শিক্ষা
মাত্র ১২ বছর বয়সে তিনি সশস্ত্র বিপ্লববাদী সংগঠন অনুশীলন সমিতি র শাখা ‘বাণী সংঘে’র সাথে যুক্ত হন। পরে যুগান্তর দলে যোগ দেন। ১৯৩১ সালে তিনি গ্রেফতার হন। ওই বছর তিনি ঢাকা বিশ্ববিদ্যালয়ে এম.এস.সি পড়ছিলেন। এসময় তার অন্যতম বন্ধু ছিলেন বিপ্লবী জগদীশ চক্রবর্তী।
সাম্যবাদী আন্দোলন
গ্রেপ্তার হয়ে বক্সা দুর্গ ও দেউলি বন্দিনিবাসে আটক থাকেন এবং এখানেই মার্কসবাদী দর্শনে আগ্রহ জন্মে। 'কমিউনিস্ট কনসলিডেশনে' যোগ দিয়ে ১৯৩৮ সালে মুক্তিলাভের পর ঢাকায় কমিউন করে সকলকে নিয়ে যৌথভাবে থাকতে আরম্ভ করেন। তার কমিউন থেকেই নানারকম গণসংগঠনের প্রচেষ্টা, বিড়িশ্রমিক, ও মজদুর ইউনিয়ন সংগঠিত হয়। গ্রামীণ কৃষকরাও এসে পরামর্শ নিতেন। ঢাকায় রেবতী মোহন বর্মণে র উদ্যোগে মার্ক্সবাদী প্রকাশনার কেন্দ্র স্থাপিত হলে নেপাল নাগ, রণেন বসু র সাথে তিনি মার্ক্সবাদী পুস্তক প্রকাশ ও প্রচারের দায়িত্ব নেন। সাম্রাজ্যবাদ বিরোধী পুস্তক গোপনে বা ছদ্মবেশে তিনি বিলি করতেন। কমিউনিস্ট পার্টি নিষিদ্ধ হলে কংগ্রেস কর্মীদের সাথে সাম্রাজ্যবাদ বিরোধী ঐক্যের দাবীতে সম্মেলনে অংশ নেন। এই সময় ১৪৪ ধারা ভঙ্গের অভিযোগে পুলিশ তাকে গ্রেপ্তার করে। ১৯৪৩- ৪৭ সালে ঢাকা জেলা কমিউনিস্ট পার্টির সম্পাদক ছিলেন।
সেই সময় প্রগতিশীল তরুন, ছাত্র- যুব, বুদ্ধিজীবী এবং উকিলদের ভেতর সাম্যবাদী আদর্শ ও চেতনা প্রসারে তার ভূমিকা ছিল। ১৯৪৮ সালে কমিউনিস্ট পার্টি পূনরায় নিষিদ্ধ হলে আবার কারাবাস হয়। মুক্তি পেলেও পুলিশি হামলা চলতে থাকে তার ওপরে।
মৃত্যু
চিকিতসার কারণে কলকাতায় আসেন এবং হাসপাতালে মারা যান ১৮ আগস্ট ১৯৭৭।
সানা খান
সানা খান (জন্ম: ২১ আগস্ট ১৯৮৭) একজন সাবেক ভারতীয় অভিনেত্রী, মডেল, নৃত্যশিল্পী। তিনি প্রাথমিকভাবে মডেলিং এর মাধ্যমে তার কর্মজীবন শুরু করেন এবং পরবর্তীতে বিজ্ঞাপনচিত্র ও পূর্ণদৈর্ঘ্য চলচ্চিত্রে অভিনয়ের মাধ্যমে মিডিয়াতে প্রবেশ করেন। এছাড়াও তিনি দক্ষিণ ভারতীয় ছবিতে, টিভি কমার্শিয়াল ও টেলিভিশন রিয়েলিটি শোতে কাজ করেছেন। সানা প্রায় ৫টি ভাষায় ১৪টি চলচ্চিত্রে এবং ৫০টির মত বিজ্ঞাপনে কাজ করেছেন।
ব্যক্তিগত জীবন
সানা খানের জন্ম ও বেড়ে ওঠা মুম্বাইয়ে। তার পিতা ছিলেন কণ্ণুর থেকে আগত মালয়ালি মুসলিম এবং মা সাঈদা ছিলেন মুম্বাইয়ের মেয়ে।
২০১৯ সালের ফেব্রুয়ারিতে সানা কোরিওগ্রাফার মেলভিন লুইসের সাথে তার সম্পর্কের বিষয়টি নিশ্চিত করেছিলেন। কিন্তু ২০২০ সালের ফেব্রুয়ারির মধ্যেই তারা আলাদা হয়ে যান।
২০২০ সালের ৮ অক্টোবর সানা ইনস্টাগ্রামে পোস্ট করে তার বিনোদন অঙ্গন ত্যাগের কথা জানান এবং বলেন যে, তিনি "মানবতার সেবা করবেন এবং তার স্রষ্টার আদেশ মেনে চলবেন।" একই বছর ২১ নভেম্বর তিনি সুরাটে আনাস সাইয়িদ নামক এক মুফতির সাথে বিবাহ বন্ধনে আবদ্ধ হন।
তরকা মনি নদী
তরকা মনি নদী বা বড় সিংগীয়া নদী বা বহুবাঁধ নদী বা আলোয়া নদী বা বড়সিংরা নদী বাংলাদেশের রংপুর বিভাগের পঞ্চগড় জেলার আটোয়ারী উপজেলার একটি নদী।
সহস্রনাম
সহস্রনাম সংস্কৃত শব্দ যার অর্থ "হাজার নাম"। এটি স্তোত্র সাহিত্যের ধারা, সাধারণত একজন দেবতার নাম অনুসারে পাঠ্যের শিরোনাম হিসাবে পাওয়া যায়, যেমন বিষ্ণু সহস্রনাম, যেখানে দেবতাকে ১,০০০ নাম, বৈশিষ্ট্য বা উপাধি দ্বারা স্মরণ করা হয়।
স্তোত্র হিসাবে, সহস্র-নামগুলি প্রশংসার গান, এক ধরনের ভক্তিমূলক সাহিত্য। শব্দটি সহস্র (হাজার) ও নামান (নাম) এর যৌগ। সহস্রনামে প্রায়ই অন্যান্য দেবতাদের নাম অন্তর্ভুক্ত করা হয়, যা হেনথিস্টিক সমতুল্যতার পরামর্শ দেয়, এবং অথবা তারা ব্যক্তিগত নামের পরিবর্তে গুণাবলী হতে পারে। এইভাবে এক হাজার নামের গণেশ সহস্রনাম তালিকায় রয়েছে ব্রহ্মা, বিষ্ণু, শক্তি, শিব, রুদ্র, সদাশিব ও অন্যান্য। এতে জীব (জীবনী শক্তি), সত্য, পরম (সর্বোচ্চ), জ্ঞান এবং অন্যান্যগুলির মতো উপাধিও অন্তর্ভুক্ত রয়েছে। বিষ্ণু সহস্রনাম এর তালিকার কাজ এবং জ্ঞান-যজ্ঞ (জ্ঞান প্রদান) বিষ্ণুর দুটি বৈশিষ্ট্য হিসাবে অন্তর্ভুক্ত। ললিতা সহস্রনাম, একইভাবে, একজন দেবীর শক্তি অন্তর্ভুক্ত করে যা একজন ব্যক্তির মধ্যে ইচ্ছা, প্রজ্ঞা ও কর্ম হিসাবে প্রকাশ পায়।
সহস্রনাম দেবতার দ্বারা প্রতীকিত গুণাবলী, গুণাবলী ও কিংবদন্তির সূক্ষ্ম তালিকা প্রদান করে। এছাড়াও অনেক ছোট ছোট স্তোত্র রয়েছে, যার মধ্যে কেবল ১০৮ টি নাম রয়েছে এবং সেই অনুযায়ী অষ্টোত্তর শতনাম বলা হয়।
কালক্রম
বিষ্ণু সহস্রনামের মতো সহস্রনামগুলি প্রথম সংহিতার পুঁথিতে পাওয়া যায় না, বরং মধ্যযুগীয় ও বিভিন্ন সংহিতের পরবর্তী সংস্করণে পাওয়া যায়। সহস্রনামের উল্লেখযোগ্য কাজ হল রামানুজের উপ-দর্শন ও দ্বাদশ শতকের পরাশর ভত্তরের বিষ্ণু সহস্র-নাম ভাষ্য।
প্রকার
সহস্রনামগুলি আবৃত্তির জন্য ব্যবহৃত হয়, যেমন:
হিন্দুধর্ম
সর্বাধিক পরিচিত সহস্রনামগুলি হল:
তান্ত্রিকরা "ভবানী নাম সহস্র স্তুতি" এবং কালী সহস্রণাম জপ করে। যদিও বিষ্ণু ও শিব সহস্রনাম সকল হিন্দুদের মধ্যে জনপ্রিয়, ললিতা সহস্রনাম বেশিরভাগই দক্ষিণ ভারতে জপ করা হয়। গণেশ সহস্রনাম প্রধানত গাণপত্য দ্বারা জপ করা হয়, ভবানী নাম সহস্র স্তুতি কাশ্মীরি পন্থাদের পছন্দ, এবং কালী সহস্রনাম বেশিরভাগই বাঙালির দ্বারা জপ করা হয়।
জৈনধর্ম
জৈন-সহস্রনাম হল জৈনধর্মের স্তোত্র পাঠ্য, জিনাসেনা, আশাধর এবং বেনারসিদাসের হাজার নাম সহ, আচার্য হেমচন্দ্রের অর্হনামাসহস্রসামুচায়।
শিখধর্ম
শিখধর্মের গুরু আরজান, তার সহযোগীদের সাথে, হিন্দু পুরাণ সাহিত্যের উপর ভিত্তি করে গৌরী রাগে রচিত সুখমনি সহস্রনাম, যা রাম ও কৃষ্ণের প্রতি উৎসর্গীকৃত। ১৭ শতাব্দীর এই শিখ পাঠ সম্পূর্ণভাবে "শ্রী রাম কৃষ্ণ ওয়াহগুরু মিহারবান" এর মত ভক্তি বিষয়ের প্রতি উৎসর্গীকৃত, দশম গ্রন্থের বিপরীতে যা যুদ্ধ এবং সার্বভৌমত্বকে কেন্দ্র করে।
সন্দেশ (ভারতীয় সংবাদপত্র)
সন্দেশ গুজরাতের একটি শীর্ষস্থানীয় দৈনিক পত্রিকা। এটি গুজরাটিতে প্রকাশিত হয়। ১৯২৩ সালে এটি প্রতিষ্ঠিত হয়েছিল।
আহমেদাবাদ ভিত্তিক গুজরাটি সংবাদপত্রটি মুম্বই, ভোদোদরা, ভুজ, সুরাত, রাজকোট এবং ভাবনগর থেকেও প্রকাশিত হয়। সন্দেশের প্রকাশিত ৭টি পরিপূরক রয়েছে: সংস্কার, নারী, অর্ধ সাপ্তাহিক, নক্ষত্র, সিনে সন্দেশ, শিশু বিশ্ব, শ্রদ্ধা, অ্যাকশন রিপ্লে এবং ব্যবসা@সন্দেশ। সন্দেশ গুজরাটি সাপ্তাহিক এবং যুক্তরাষ্ট্রের ইলিনয়ের শিকাগো থেকে সন্দেশ আন্তর্জাতিক প্রকাশিত হয়।
টিভি চ্যানেল
এটি ২৪ অক্টোবর ২০১৩ এ গুজরাটি নিউজ চ্যানেল, সন্দেশ নিউজও চালু করে।
বিতর্ক
২৩ শে মার্চ, ২০১২ গুজরাটের অন্যতম প্রচারিত দেশীয় দৈনিকের সম্পাদক জনাব ফাল্গুন প্যাটেল নং মেট্রোপলিটন ২৫নং আদালতে হাজির হন, মায়াবতীর বিরুদ্ধে ১৪ বছর আগে (২৯ জুলাই, ১৯৯৬) মানহানিকর কার্টুন প্রকাশের জন্য দায়ের করা মামলায় জামিনের জন্য। কার্টুনিস্ট মিঃ চকোর মারা গেছেন, তবে বিতর্ক বেঁচে আছে।
বি-মা-স্ন্যিং-থিগ
বি-মা-স্ন্যিং-থিগ বৌদ্ধ ধর্মের অতিযোগ তত্ত্বের উপদেশবর্গ শিক্ষার ওপর রচিত প্রাচীন তিব্বতী গ্রন্থ।
মূল বিভাগ
বি-মা-স্ন্যিং-থিগ গ্রন্থ মূলতঃ র্গ্যুদ বা তন্ত্র, লুং  বা আগম এবং মান-ঙ্গাগ  বা উপদেশ এই তিনভাগে বিভক্ত। মান-ঙ্গাগ-স্দেই-র্গ্যুদ-ব্চু-ব্দুন বা সতেরো তন্ত্র এবং স্ঙ্গাগ্স-স্রুং-খ্রো-মাই-র্গ্যুদ  বা একাজাতি ত্রোমা তন্ত্রকে এই গ্রন্থে তন্ত্র বিভাগে স্থান দেওয়া হয়েছে। আগম বিভাগের রচয়িতা বিমলমিত্র। একে স্দে-ত্শান-ল্ঙ্গা  বা পাঁচ শ্রেণীও বলা হয়ে থাকে। এই পাঁচটি শ্রেণী হল - গ্সের-য়িগ-চান, গ্যু-য়িগ-চান , জাংস-য়িগ-চান , দুং-য়িগ-চান  এবং ফ্রা-য়িগ-চান ।
সতেরো তন্ত্র
বি-মা-স্ন্যিং-থিগ মূলতঃ মান-ঙ্গাগ-স্দেই-র্গ্যুদ-ব্চু-ব্দুন বা সতেরো তন্ত্রের ওপর নির্ভর করে রচিত হয়েছে। এই তন্ত্রগুলি হল
ইনুলিন
ইনুলিন হলো প্রাকৃতিকভাবে প্রাপ্ত একটি পলিস্যাকারাইড গ্রুপ যেটি বিভিন্ন ধরনের গাছপালা এবং শিল্পোন্নত দেশগুলোতে প্রায়শই চিকরি থেকে নিষ্কাশিত করা হয়। ইনুলিনের একটি বর্গ হলো ফ্রুক্টানস্ যেটি খাদ্যতালিকায় ফাইবার নামে পরিচিত। ইনুলিন কিছু গাছপালা দ্বারা শক্তি সঞ্চয় করার মাধ্যম হিসাবে ব্যবহৃত হয় এবং সাধারণত শিকড় বা রাইজোমে পাওয়া যায়। ইনুলিনকে সংশ্লেষিত করে এবং সংরক্ষণ করে এমন বেশিরভাগ গাছপালা স্টার্চ জাতীয় শর্করা সংরক্ষণ করে না। যুক্তরাষ্ট্রে ২০১৮ সালে, খাদ্য ও ওষুধ প্রশাসন উৎপাদিত খাদ্য পণ্যগুলোর পুষ্টির মান উন্নত করতে ব্যবহৃত ডায়েট ফাইবারের উপাদান হিসাবে ইনুলিনকে অনুমোদন দেয়। ইনুলিন ব্যবহার করে গ্লোমেরুলার পরিস্রাবণ হারের মাধ্যমে কিডনি ফাংশন পরীক্ষা করা হয়।
জৈবরসায়ন
ইনুলিন মূলত ফ্রুক্টোজ ইউনিট ( ফ্রুক্ট্যানস পলিমার) দ্বারা গঠিত এবং সাধারণত একটি টার্মিনাল গ্লুকোজ থাকে। ইনুলিনগুলোর ফ্রুক্টোজ ইউনিটগুলো একটি β (2 → 1) গ্লাইকোসাইডিক বন্ডের সাথে যুক্ত থাকে। সাধারণভাবে, উদ্ভিদের ইনুলিনগুলোতে ২ থেকে ৭০ টি ফ্রুক্টোজ ইউনিট থাকে। তবে এ সংখ্যা  বা কখনও কখনও ২০০ এরও বেশি হয়।  তবে ১০ ইউনিটের কম অণুগুলোকে ফ্রুক্টো-অলিগোস্যাকারাইড বলে। সবচেয়ে সহজ উদাহরণ হল 1- ট্রাইস্যাকারাইড, যাতে দুটি ফ্রুকটোজ ইউনিট এবং একটি গ্লুকোজ ইউনিট রয়েছে। ব্যাকটেরিয়া ইনুলিন আরও উচ্চ শাখাযুক্ত (১৫% এর বেশি শাখা) এবং এতে দশটি বা শত শত সাবইউনিট ক্রমিকভাবে যুক্ত থাকে।
প্রাকৃতিক উৎস
ইনুলিনের উচ্চ ঘনত্ব রয়েছে এমন উদ্ভিদের মধ্যে আছে:
জীবন কাকে বলে?
'জীবন কাকে বলে? জীবিত কোষের শারীরিক দৃষ্টিভঙ্গি' পদার্থবিদ এরভিন শ্রোডিঞ্জার কর্তৃক ১৯৪৪ সালে অপেশাদারদের জন্য লেখা একটি বিজ্ঞানের বই।  বইটির ভিত্তি ছিল ১৯৪৩ সালে ট্রিনিটি মহাবিদ্যালয়, ডাবলিন এর উন্নত গবেষণার জন্য ডাবলিন ইনস্টিটিউট এর বদৌলতে শ্রোডিঞ্জার কর্তৃক ধারাবাহিক কিছু বক্তৃতার উপর। বক্তৃতাটি প্রায় ৪০০ দর্শক টানতে সক্ষম হয়, যাদেরকে সতর্ক করে দেয়া হয়েছিল যে বিষয় বস্তু কঠিন এবং বক্তৃতাটি জনপ্রিয় নয় যদিও পদার্থবিদদের বড় হাতিয়ার গাণিতিক অনুমান খুবই কম ব্যবহার করা হবে।  শ্রোডিঞ্জারের বক্তৃতা একটি প্রশ্ন কেন্দ্রিক ছিল: "পদার্থ এবং রসায়ন দ্বারা স্থান ও সময়ের ঘটনা বিশেষ সীমার মাঝে জীবিত বস্তুর ভিতর ঘটে তা কীভাবে ব্যাখ্যা করা যায়?"
বইটিতে শ্রোডিঞ্জার পরিচিত করান একটি "আপেরিওডিক স্ফটিকের" যা এর সমযোজী রাসায়নিক বন্ধনের মাঝে জেনেটিক তথ্য বহন করে। ১৯৫০ সালে এই চিন্তা উদ্দিপিত জেনেটিক অণু আবিস্কারে আগ্রহ সৃষ্টি করে। যদিও ডি এন এ এর উপস্থিতি জানা যায় ১৮৬৯ সাল থেকে তারপরও শ্রোডিঞ্জারের সময় এর পুনতপাদনে ভুমিকা এবং এর পেচানো গঠন জানা ছিল না।  অতীতের দিকে দৃষ্টিপাত করলে শ্রোডিঞ্জারের আপেরিওডিক স্ফটিককে জীববিজ্ঞানীদের জেনেটিক অণু খোজার ভালো কারণ যুক্ত অনুমান হিসেবে বলা যেতে পারে। উভয় জেমস ড. ওয়াটসন এবং ফ্রান্সিস ক্রিক পৃথকভাবে ডি এন এ এর গঠন আবিষ্কার করেন এবং শ্রোডিঞ্জারের বই এর প্রশংসা করেন জেনেটিক তথ্য সংরক্ষণ এর কাজ কীভাবে হয় এর তত্ত্বীয় বর্ণনা দেয়ার জন্য এবং উভয়ই তাদের প্রাথমিক জীবনের গবেষণার অনুপ্রেরণার উৎস হিসেবে এটিকে স্মরণ করেন।
পটভূমি
এই বইটির ভিত্তি হচ্ছে ১৯৪৩ সালের ফেব্রুয়ারিতে ডুবলিন এর ট্রিনিটি মহাবিদ্যালয়  এর বদৌলতে বক্তৃতার উপর এবং প্রকাশিত হয় ১৯৪৪ সালে। সেই সময়ে ডিএনএ কে বংশগতি তথ্যের ধারক হিসেবে গ্রহণ করা হয় নি যা শুধুমাত্র ১৯৫২ সালের হারশলে-ছেস পরীক্ষার ঘটনার পর হয়েছিল। সেসময়ের পদার্থ বিজ্ঞানের অন্যতম সার্থক শ্রেণী ছিল পরিসংখ্যানিক পদার্থ বিজ্ঞান এবং কোয়ান্টাম মেকানিক্স, একটি তত্ত্ব যেটি নিজে থেকেই খুবই পরিসংখ্যানিক প্রকৃতির। শ্রোডিঞ্জার নিজেই কোয়ান্টাম মেকানিক্সের একজন প্রতিষ্ঠাতা জনক।
ম্যাক্স ডেল্ব্রাক এর জীবনের দৈহিক ভিত্তি ছিল শ্রোডিঞ্জারের জন্য একটি গুরুত্বপূর্ণ প্রভাবক। যাইহোক জীবন কাকে বলে? প্রকাশের অনেক আগেই, জিনবিদ এবং ১৯৪৬ সালের নোবেল পুরস্কার বিজয়ী এইচ যে মুলার যার ১৯২২ টি লেখার মাঝে ছিল "প্রকরনের কারণে ব্যক্তিগত পৃথক পরিবর্তন" ইতিমধ্যে "বংশগতি অনুর " সকল মৌলিক বৈশিষ্ট্য (তখনও ডিএনএ নামে পরিচিত ছিল না) দেয়া ছিল শ্রোডিঞ্জারকে ১৯৪৪ সালে "প্রথম মূলনীতি থেকে"  জীবন কাকে বলে? তে পুনরায় আহরণ করতে হয়েছিল (অনুর "পরজায় হীনতা" এর সাথে সম্পৃক্ত), বৈশিষ্ট্য যেগুলো মুলার নির্দিষ্ট করেছিল এবং ১৯২৯ সালের নিবন্ধ "জিন হিসেবে, জীবনের ভিত্তি" তে আরও পরিশুদ্ধ করেন এবং ১৯৩০ সালেও তা ছিল। উপরন্তু এইচ যে মুলার নিজেই ১৯৬০ সালে  জীবন কাকে বলে? তা নিয়ে এক সাংবাদিককে লেখেন যে বইটি "বংশগতির অণু " সম্বন্ধে যাই সঠিক বলুক না কেন তা ১৯৪৪ এর আগেই প্রকাশিত হয়েছে এবং শ্রোডিঞ্জারের শুধুমাত্র ভুল অনুমান ছিল;মুলার এছাড়াও দুই বিখ্যাত জিনবিজ্ঞানী (ডেল্ব্রাক সহ) এর নাম উল্লেখ করেন যারা ১৯৪৪ সাল পূর্ব সকল প্রাসঙ্গিক প্রকাশনা সম্বন্ধে যানতেন এবং ১৯৪৪ সালের পূর্বে শ্রোডিঞ্জারের সাথে যোগাযোগ ছিল। তবে বংশগতির ধারক হিসেবে  ডিএনএ অনু সাময়িক হয়ে ওঠে শুধুমাত্র ১৯৪৪ সালে অসওয়াল্ড এভারির ব্যাকটেরিয়া-রূপান্তর পরীক্ষার পর থেকে। এই পরীক্ষাগুলোর আগে সবচেয়ে সম্ভাব্য প্রার্থীদের মধ্যে প্রোটিনকে ধারণা করা হত বংশগতির ধারক হিসেবে।
বিষয়বস্তু
এক অধ্যায়ে শ্রোডিঞ্জার ব্যাখ্যা করেন যে অধিকাংশ শারীরিক আইন একটি বড় মাত্রায় একটি ছোট মাত্রার বিশৃঙ্খলার কারণে হয়ে থাকে। তিনি এই নীতিকে বলেন  "বিশৃঙ্খল থেকে শৃঙ্খল"। একটি উধাহরন হিসেবে তিনি ব্যাপন কে উল্লেখ করেন যাকে একটি বড় শৃঙ্খল প্রক্রিয়া হিসেবে স্থাপন করা যায় তবে যা অনু বা পরমাণুর এলোমেলো গতির কারণে হয়ে থাকে। যদি পরমাণুর সংখ্যা হ্রাস করা হয় একটি প্রক্রিয়ার আচরণ আরও এলোমেলো হয়ে যায়। তিনি বলেন যে জীবন ব্যাপকভাবে নির্ভর করে শৃঙ্খলার উপর এবং একজন সাদাসিধা পদার্থবিদ ধারণা করতে পারেন যে একটি জীবনের মাস্টার কোড বিশাল সংখ্যক পরমাণুর সংখ্যা নিয়ে গঠিত।
অধ্যায় ২ ও ৩ এ তিনি সেই সময়ে যা বংশগতির প্রক্রিয়া হিসেবে পরিচিত ছিল তার সংক্ষিপ্ত বর্ণনা করেন। সবচেয়ে গুরুত্বপূর্ণ ভাবে তিনি বিবর্তনে মিউটেশন এর ভুমিকা ব্যাখ্যা করেন। তিনি উপসংহার টানেন যে সময়ের বিপরীতে বংশগতি তথ্যের বাহককে আকারে ছোট এবং স্থায়ী হতে হবে যা পদার্থবিদদের প্রত্যাশাকে দ্বন্দ্বের মধ্যে ফেলে। চিরায়ত পদার্থবিজ্ঞান দিয়ে এই দ্বন্দ্ব সমাধান করা যায় না।
৪ অধ্যায়ে শ্রোডিঞ্জার সমাধান হিসেবে অণু উপস্থাপন করেন যা  প্রকৃতপক্ষে স্থিতিশীল যদিও অল্প পরিমাণ পরমাণু নিয়ে গঠিত।  যদিও অণু পূর্বেই পরিচিত ছিল চিরায়ত পদার্থবিজ্ঞান দিয়ে তাদের স্থায়িত্বকে ব্যাখ্যা করা যায় না তবে কোয়ান্টাম মেকানিক্সের বিচ্ছিন্ন প্রকৃতি দিয়ে সম্ভব। উপরন্তু মিউটেশন  কোয়ান্টাম লাফের সাথে সরাসরি সংযুক্ত।
অধ্যায় ৫ এ তিনি আরও ব্যাখ্যা করেন, সেই সত্য কঠিন বস্তুর যা স্থায়ী হয় তা হচ্ছে স্ফটিক। স্ফটিক এবং অণুর স্থায়িত্ব একই নীতির কারণে হয় এবং একটি অনুকে বলা যেতে পারে "কঠিন বস্তুর জীবাণু"। অন্য দিকে একটি নিরাকার কঠিন বস্তু স্ফটিকের মতো কাঠামো ছাড়া, একটি তরল হিসেবে গণ্য করা উচিত যার উচ্চ সান্দ্রতা থাকে। শ্রোডিঞ্জার বিশ্বাস করেন যে  বংশগতি উপাদান অণু হতে হলে তা স্ফটিকের মতো নিজে নিজে পুনরাবৃত্তি হয় না। তিনি একে নাম দেন  অপর্যায়ক্রমিক স্ফটিক। এর অপর্যায়ক্রমিক প্রকৃতি ছোট সংখ্যার পরমাণুর সাথে প্রায় অসীম সংখ্যার সম্ভাবনার সঙ্কেতাক্ষরে লিখতে সক্ষমতা দান করে। অবশেষে তিনি পরিচিত ঘটনার সাথে এই ছবি তুলনা করেন এবং তাদের সঙ্গ অনুযায়ী একে খুঁজে বের করেন।
অধ্যায় ৬ তে শ্রোডিঞ্জার বলেন:
"…জীবিত বস্তু, যখন বর্তমানের প্রতিষ্ঠিত' পদার্থ বিজ্ঞানের নীতি' এড়িয়ে যায় না ও এযাবৎ পর্যন্ত অজানা সম্ভবত 'পদার্থবিজ্ঞানের অন্যান্য আইনে জড়িত ', তা যাইহোক একবার যখন তারা উন্মোচিত হবে তখন পূর্বের বিজ্ঞানর মত একটি অবিচ্ছেদ্য অংশ হিসেবে গঠিত হবে।"
তিনি জানেন যে, এই বিবৃতি ভুল ধারণার জন্য উন্মুক্ত এবং এটি পরিষ্কার করার চেষ্টা করেন। প্রধান নীতি যা এর সাথে যুক্ত তা হচ্ছে "শৃঙ্খল থেকে বিশৃঙ্খল" যা তাপগতিবিদ্যার দ্বিতীয় সুত্র, যার মতে এনট্রপি বেড়ে যায় শুধু একটি বদ্ধ সিস্টেমে (যেমন, মহাবিশ্ব)। শ্রোডিঞ্জার ব্যাখ্যা করেন যে জীবিত বস্তু ক্ষয় পরিহার করে তাপীয় সাম্মাবস্তার জন্য হোমিওস্টেটিক প্রক্রিয়ায় ঋণাত্মক এনট্রপির (আজ এই পরিমাণকে তথ্য বলা হয়) মাধ্যমে। ) একটি খোলা প্রক্রিয়াতে।
অধ্যায় ৭ এ তিনি পোষণ করেন "শৃঙ্খল থেকে বিশৃঙ্খল" পদার্থ বিদ্যাতে একেবারে নতুন নয়; প্রকৃত পক্ষে এটি সরল এবং আরও বেশি সঙ্গত। কিন্তু প্রকৃতি "শৃঙ্খল থেকে বিশৃঙ্খল" অনুসরণ করে কিছু স্বর্গীয় বস্তুর নড়াচড়ার বাতিক্রম ছাড়া এবং ঘড়ির মত কিছু যান্ত্রিক নকশার আচরনে। তবে এগুলোও তাপ এবং ঘর্ষণ বল দ্বারা প্রভাবিত হয়। একটি প্রক্রিয়া কি মাত্রায় যান্ত্রিক অথবা পরিসংখানিক ভাবে কাজ করবে তা নির্ভর করে তাপমাত্রার উপর। যদি তাপ দেয়া হয় তবে একটি ঘড়ি কাজ করা থামিয়ে দেয় কারণ এটি গলে যায়। বিপরীতভাবে যদি তাপমাত্রা পরম শূন্যতায় পৌছায় তবে যেকোনো প্রক্রিয়া বেশি থেকে বেশি যান্ত্রিক আচরণ করে। কিছু প্রক্রিয়া কক্ষ তাপমাত্রায় যা পরম শূন্য তাপমাত্রার সমান তা এই যান্ত্রিক আচরনে দ্রুত পৌছায়।
শ্রোডিঞ্জার এই অধ্যায় এবং বই এর উপসংহার টানেন দার্শনিক অনুমানের দারা পরিণামবাদ, মুক্ত ইচ্ছা শক্তি এবং মানব চেতনতার রহস্য এর উপর। তিনি বিশ্বাস করেন তাকে অবশ্যই দুটি প্রাঙ্গণের মিলন সাধন করতে হবে: (১) দেহ পরিপূর্ণ ভাবে কোয়ান্টাম মেকানিক্সের নীতি মেনে চলে যেখানে কোয়ান্টাম অনির্ণেয়তা কোয়ান্টাম স্কেলে কোন গুরুত্বপূর্ণ ভুমিকা পালন করে না; এবং (২) এখানে "অকাট্য সরাসরি অভিজ্ঞতা" যে আমরা আমাদের দেহকে মুক্তভাবে নির্দেশ করতে পারি, ফলাফল অনুমান করতে পারি, এবং আমাদের পছন্দের কাজের দায়িত্ব ভার গ্রহণ করতে পারি। শ্রোডিঞ্জার শরীরের সঙ্গে চেতনা বিনষ্ট করা উচিত এই ধারনাকে প্রত্যাখ্যান করেন তিনি এই ধারনাকে "অসম্মানজনক" হিসেবে খুজে পান। তিনি শরীরের অস্তিত্ব ছাড়া একাধিক অমর আত্মার ধারণা প্রত্যাখ্যান করেন কারণ তা সত্ত্বেও তিনি বিশ্বাস করেন যে চেতনা শরীরের উপর অত্যন্ত ভাবে নির্ভরশীল। শ্রোডিঞ্জার দুটি প্রাঙ্গণের মিলন সাধন করার জন্য লেখেন যে,
"একমাত্র সম্ভাব্য বিকল্প হচ্ছে কেবল অবিলম্ব অভিজ্ঞতা রাখা যে চেতনা একটি একবচন, যার বহুবচন জানা নেই; যে শুধুমাত্র এক জিনিস আছে, এবং সেখানে শুধুমাত্র একটি বিষয় আছে এবং তা হচ্ছে  একটি বহুবচন এক জিনিসের নিছক একটি ধারাবাহিক  বিভিন্ন দিক…"
কোন অনুভূতি যে চেতনা হচ্ছে বহুবচন,তিনি বলেন তা হচ্ছে ভ্রম। শ্রোডিঞ্জার হিন্দু ব্রহ্ম ধারণাতে সহানুভূতিশীল যা দ্বারা প্রতিটি ব্যক্তির চেতনা শুধুমাত্র একটি ঐকিক চেতনা সর্বব্যাপী এই মহাবিশ্বের একটি বহিঃপ্রকাশ — যা হিন্দু ধারণাতে ভগবানের অনুরূপ। শ্রোডিঞ্জার উপসংহার টানেন যে "...'আমি' একজন ব্যক্তি যদি থাকে যে কিনা প্রকৃতির আইন অনুযায়ী 'পরমাণুর গতি' নিয়ন্ত্রণ করে।" যাইহোক তিনি উপসনহারটিকে "প্রয়োজনীয় ভাবে বিষয়ী" বলেন এর "দার্শনিক প্রভাবে"। চূড়ান্ত অনুচ্ছেদে "আমি" দ্বারা কি বোঝানো হয়েছে তা নির্দেশ করেন যে এটি অভিজ্ঞতা মুলক ঘটনার সংগ্রহ নয় কিন্তু  "যার উপর তারা সংগ্রহিত তার সংগ্রহ"। যদি একজন সম্মোহকারী পূর্বের সকল স্মৃতিকথা শুষে নিতে পারে তিনি লিখেন সেখানে  ব্যক্তিগত অস্তিত্বের কোন ক্ষতি হবে না — " তাছাড়াও ভবিষ্যতে থাকবে না। "